CELEX: 62016TA0627(01)
Language: da
Date: 2021-12-15 00:00:00
Title: Sag T-627/16 RENV: Rettens dom af 15. december 2021 — Den Tjekkiske Republik mod Kommissionen (EGFL og ELFUL – udgifter, der er udelukket fra finansiering – udgifter afholdt af Den Tjekkiske Republik – afkoblet direkte støtte – traditionelle kontroller på stedet og kontroller på stedet ved telemåling – forskelle mellem resultaterne af kontrollerne – vinsektoren – kontroller på stedet af investeringer ved prøveudtagning)

14.2.2022   
            
            
               DA
            
            
               Den Europæiske Unions Tidende
            
            
               C 73/32
            
         
      Rettens dom af 15. december 2021 — Den Tjekkiske Republik mod Kommissionen
      (Sag T-627/16 RENV) (1)
      
      (EGFL og ELFUL - udgifter, der er udelukket fra finansiering - udgifter afholdt af Den Tjekkiske Republik - afkoblet direkte støtte - traditionelle kontroller på stedet og kontroller på stedet ved telemåling - forskelle mellem resultaterne af kontrollerne - vinsektoren - kontroller på stedet af investeringer ved prøveudtagning)
      (2022/C 73/36)
      Processprog: tjekkisk
      
         Parter
      
      
         Sagsøger: Den Tjekkiske Republik (ved M. Smolek, O. Serdula, J. Pavliš og J. Vláčil, som befuldmægtigede)
      
         Sagsøgt: Europa-Kommissionen (ved K. Walkerová og J. Aquilina, som befuldmægtigede)
      
         Intervenient til støtte for sagsøgeren: Kongeriget Sverige (ved C. Meyer-Seitz, F. Bergius og H. Shev, som befuldmægtigede)
      
         Sagens genstand
      
      Søgsmål i henhold til artikel 263 TEUF med påstand om annullation af Kommissionens gennemførelsesafgørelse (EU) 2016/1059 af 20. juni 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2016, L 173, s. 59), for så vidt som den udelukker betalinger, som Den Tjekkiske Republik har gennemført inden for rammerne af EGFL, for 462 517,83 EUR for så vidt angår udgifterne i forbindelse med den afkoblede direkte støtte og for 636 516,20 EUR for så vidt angår udgifterne i forbindelse investeringerne i vinsektoren.
      
         Konklusion
      
      
                  1)
               
               
                  Kommissionens gennemførelsesafgørelse (EU) 2016/1059 af 20. juni 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres, for så vidt som den udelukker følgende betalinger gennemført af Den Tjekkiske Republik inden for rammerne af EGFL:
                  
                              —
                           
                           
                              angående ordningen for afkoblet direkte støtte for regnskabsårene 2013-2015 et beløb på 69 054,23 EUR for manglerne i risikoanalysen
                           
                        
                              —
                           
                           
                              angående støtteordningen for investering i vinsektoren for regnskabsårene 2011-2014 et beløb på 636 516,20 EUR.
                           
                        
            
                  2)
               
               
                  I øvrigt frifindes Europa-Kommissionen.
               
            
                  3)
               
               
                  Den Tjekkiske Republik og Europa-Kommissionen bærer hver deres egne omkostninger i forbindelse med sagerne for Retten og for Domstolen.
               
            
                  4)
               
               
                  Kongeriget Sverige bærer sine egne omkostninger.
               
            
         (1)  EUT C 392 af 24.10.2016.